
Ne schort swerd for to stoke, with point bytynge No man ne drawe, ne bere by his side. Ne no man schal unto his felawe ryde But oon cours, with a scharpe ygrounde spere; Foyne if him lust on foote, himself to were. And he that is at mischief, schal be take, And nat slayn, but be brought unto the stake, That Schal ben ordeyned on eyther syde ; But thider he schall by force, and ther abyde. And if so falle, the cheventein be take On eyther side, or elles sle his make, No lenger schal the turneyinge laste. God spede jyou; go forth and ley on faste. With long swerd and with mace fight youre fille. Goth now^oure way; this is the lordes willed
The voice of peple touchede the hevene, So lowde cride thei with mery stevene : e God save such a lord that is so good, He wilneth no destruccioun of blood !' Up gon the trompes and the melodye. And to the lystes ryt the compainye By ordynaunce, thurghout the cite' large, Hanged with cloth of gold, and not with sarge. Ful like a lord this noble duk gan ryde, These tuo Thebanes upon eyther side; And after rood the queen, and Emelye, And after that another compainye, Of oon and other after here degrd And thus they passen thurghout the cite*, And to the lystes come thei by tyme. It nas not of the day jvet fully pryme, Whan set was Theseus ful riche and hye, Ypolita the queen and Emelye, And other ladyes in degrees aboute. Unto the seetes preseth al the route; And west-ward, thurgh the^ates under Marte, Arcite, and eek the hundred of his parte,